CELEX: 62012CN0458
Language: et
Date: 2012-10-11 00:00:00
Title: Kohtuasi C-458/12: Eelotsusetaotlus, mille on esitanud Tribunale di Trento (Itaalia) 11. oktoobril 2012 — Lorenzo Amatori jt versus Telecom Italia SpA, Shared Service Center Srl

15.12.2012   
            
            
               ET
            
            
               Euroopa Liidu Teataja
            
            
               C 389/6
            
         Eelotsusetaotlus, mille on esitanud Tribunale di Trento (Itaalia) 11. oktoobril 2012 — Lorenzo Amatori jt versus Telecom Italia SpA, Shared Service Center Srl
   (Kohtuasi C-458/12)
   2012/C 389/09
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Trento
   
      Põhikohtuasja pooled
   
   
      Hagejad: Lorenzo Amatori jt
   
      Kostjad: Telecom Italia SpA ja Shared Service Center Srl
   
      Eelotsuse küsimused
   
   
               1.
            
            
               Kas Euroopa Liidu õigusnormidega, mis puudutavad „ettevõtte osa üleminekut” (eriti nõukogu 12. märtsi 2001. aasta direktiivi 2001/23/EÜ (1) artikli 1 lõike 1 punktid a ja b koostoimes artikli 3 lõikega 1), on vastuolus selline liikmesriigi õigusnorm, nagu on sätestatud Codice Civile (tsiviilseadustik) artikli 2112 viiendas lõigus, mis lubab omandajal töösuhetes võõrandaja asemele astuda, ilma et selleks oleks vaja üleantud töötajate nõusolekut, isegi siis, kui ettevõtte üleantav osa ei moodusta iseseisvat, juba ülemineku eel eksisteerinud majandusüksust, mida võõrandaja ja omandaja saaksid ülemineku hetkel sellisena käsitada?
            
         
               2.
            
            
               Kas Euroopa Liidu õigusnormidega, mis puudutavad „ettevõtte osa üleminekut” (eriti nõukogu 12. märtsi 2001. aasta direktiivi 2001/23/EÜ artikli 1 lõike 1 punktid a ja b koostoimes artikli 3 lõikega 1), on vastuolus selline liikmesriigi õigusnorm, nagu on sätestatud Codice Civile (tsiviilseadustik) artikli 2112 viiendas lõigus, mis lubab omandajal töösuhetes võõrandaja asemele astuda, ilma et selleks oleks vaja üleantud töötajate nõusolekut, isegi siis, kui võõrandaval ettevõtjal on omandaja suhtes pärast üleminekut suur ülemvõim, mis avaldub tihedates tellimussuhetes ja ettevõtlusriskide eraldamatuses?
            
         
      (1)  Nõukogu 12. märtsi 2001. aasta direktiiv 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta (EÜT L 82, lk 16; ELT eriväljaanne 05/04, lk 98).